# Агриани

### от Уикипедия, свободната енциклопедия

Агрианите са били войнствено тракийско племе, населяващо горното течение на река Струма и територията на Пернишкото плато.

В историческите извори са споменавани от Тукидид по повод походът на одриския цар Ситалк срещу македоните през 429 г. пр.н.е.

Те са свързани също и с походите на Александър Македонски, в които са взели дейно участие, в битката при Пелион, в обсадата на Тива, в битките с персите и в преследването на войските на Дарий.

Царят на агрианите, Лангар, съюзник на македоните, е оказал на три пъти голяма помощ на Александър Македонски: предупреждава го за една опасна коалиция срещу него на няколко племена, населяващи днешна Албания, и по-точно между илириеца Клит и царя на илирийското племе тауланти; обещава му да задържи другите северни племена, така че да не му пречат по време на похода му в Илирия, и му предоставя корпус от 1000 избрани воини агриани.

Взето от „http://bg.wikipedia.org../../../%D0%B0/%D0%B3/%D1%80/%D0%90%D0%B3%D1%80%D0%B8%D0%B0%D0%BD%D0%B8.html“.

Категории: Племена | Траки | Тракийски племена

##### Views

- Статия
- Беседа
- Текуща версия

##### Търсене